
Tisztelt Képviselő-testület!

A játszótéri eszközök biztonságosságáról szóló 78/2003. (XI. 27.) GKM rendeletben (továbbiakban: Rendelet) foglaltaknak megfelelően ez év februárjában a Tisza Park Kft.-vel elkészíttettük a játszótéri eszközök felülvizsgálatát.
A vizsgálat a Május 1. úti óvoda esetében kimutatta, hogy a homokozók és az esőház kivételével az összes játszóeszköz csak részben megfelelő, balesetveszélyes.
A játszóeszközök fából készültek, az ellenőrzés során minden játszóeszköznél megállapították az egyedi hiányosságok mellett, hogy „az eszköz szerkezeti elemei repedtek, sérültek, korhadtak.” 
A Rendelet 7. § (9) bekezdése előírja:
A részben megfelelőnek értékelt játszótéri eszközt az üzemeltetőnek kell a biztonságossági követelményeknek megfelelő állapotúra kijavítani, valamint a nem megfelelőnek értékelt játszótéri eszköz további használatát haladéktalanul megakadályozni és azt elbontani.

Az elmúlt évek során bizonyosságot nyert, hogy a fa játékok állapota- javításuk ellenére- folyamatosan romlik. A faszerkezet az időjárás viszontagságainak nem áll ellent.
 
2009-ben a központi játszótéren Hags játszóeszközök telepítésére került sor. A hat éve üzemelő játékokon minimális hiányosságot tárt fel az ellenőrzés.
Gyermekeink biztonsága érdekében, tekintettel a központi játszótéren lévő játszóeszközök állapotára, valamint figyelembe véve a jegyzőkönyv megállapításait, árajánlatokat kértünk a Hags Zyansa mászóvár kombináció elnevezésű többfunkciós játszóeszköz telepítésére.

Az ellenőrzési jegyzőkönyvet, valamint az árajánlatokat előterjesztésemhez mellékelem.

Költségvetésünkben 1.500.000,- Ft+ Áfa (1.905.000,- Ft) összegben elfogadásra került a Május 1. úti óvoda udvari játékainak felújítása (9. sz. melléklet).
A meglévő játszóeszközök javítása azonban hosszútávon nem oldja meg a problémát. 

Javaslom a Tisztelt Képviselő- testületnek, hogy az S-TÉR KFT. árajánlatát fogadja el, a költségvetésben meghatározott összeget - bruttó 1.905.000, Ft - a tartalékkeret terhére bruttó 6.753.165, Ft-tal egészítse ki, ily módon új, gyermekeink számára biztonságos, időtálló játszóeszköz kerülhet telepítésre.
Kérem előterjesztésem megtárgyalását és az alábbi határozati javaslat elfogadását.


Határozati javaslat: 


Martfű Város Önkormányzata Képviselő-testületének
……./2015. (…….) határozata

A Május 1. úti óvodában játszótéri eszköz telepítéséről

Martfű Város Önkormányzata Képviselő–testülete megtárgyalta a Május 1. úti óvodában játszótéri eszköz telepítéséről szóló előterjesztést, mely alapján az alábbi döntést hozta:
1. A Képviselő-testület elfogadja az S-tér Kft. árajánlatát, a határozat melléklete szerint.
2. [bookmark: _GoBack]A Képviselő- testület a költségvetésben meghatározott összeget - bruttó 1.905.000, Ft - a tartalékkeret terhére bruttó 6.753.165,- Ft-tal kiegészíti.
3. A Képviselő-testület felhatalmazza a polgármestert, hogy az S-tér Kft.-vel a Hags Zyansa mászóvár kombináció elnevezésű többfunkciós játszóeszköz telepítésére vonatkozó szerződés aláírja.

Erről értesülnek:
1. JNSZ Megyei Kormányhivatal
2. Valamennyi képviselő helyben
3. Városfejlesztési és üzemeltetési iroda helyben
4. Pénzügyi és Adóügyi iroda helyben
5. Irattár

Martfű, 2015. szeptember 21.

Dr. Papp Antal
polgármester


Látta: Szász Éva jegyző

